uordnede Samlinger, Bogoplag o. s. v. ; men der er liden Plads, og 

 da Taget er Skifertag uden Foring og med smaa Loftsluger, kan 

 Pladsen kun benyttes til de allermest haardhudede og mindre 

 værdifulde Sager. 



///. MUSEETS SAMLINGER 



En botanisk Haves videnskabelige Værdi beror paa dens levende 

 Plantemateriale og paa det tilhørende Museums Samlinger af Her* 

 barier og af tørrede og spritlagte Præparater. Medens de levende 

 Planter videnskabeligt set kan blive et usikkert Værdipapir, idet 

 Arter kan dø bort, og Erstatning for dem ikke kan opdrives, ligger 

 de døde Planter paa Grund af deres relative Uforgængelighed 

 snarere hen som Obligationer, hvis Værdi er forholdsvis sikker og 

 tillige i Reglen øges med Aarene. 



Hvor længe saadanne Herbarieplanter imidlertid kan holde sig i 

 en saa god Tilstand, at de kan anvendes til at genkende Plante* 

 arten og benyttes til en Analyse af morfologisk?systematisk Art, 

 ved man ikke nøjere. I vort Museum findes Herbarieplanter, som 

 endnu kan benyttes, og som er henved 300 Aar gamle, f. Eks. et 

 interessant Herbarium »ad usum Christinæ Svecorum Reginæ«, for* 

 mentlig sammenstillet af Triumfetti ca. 1660—70*), og Apoteker 

 Chr. Heerfordt's smukke lolland*falsterske Herbarium**), som var 

 en Gave til Frederik III (1656). 



Større Betydning har disse Samlinger ikke nu; men fra Tiden 

 omkring Skiftet mellem det 18de og det 19de Aarhundrede haves 

 meget værdifulde Samlinger, først og fremmest M. Vaiil's, og de 

 er fuldt ud brugelige den Dag i Dag. 



Naar en Gang i Fremtiden de gamle Herbarieplanter, der findes 

 rundt om i Landene og ligger som Beviser paa, hvad den Tids 

 Botanikere mente med deres Plante*Benævnelser, smuldrer hen, vil 

 den systematiske Botanik, om den ikke finder paa andre Udveje, lide 

 uerstattelige Tab; men det bliver næppe i vort Aarhundrede. 



Foruden Herbarieplanterne bestaar Samlingerne af tørrede Præ* 

 parater af Plantedele: Frugter, Frø, Vedstykker o. s. v. Saadanne 

 Sager maa kunne holde sig i ret ubegrænsede Tidsrum. Det samme 



*) Otto Gertz, Herbarium ad usum Christinæ Svecorum Reginæ. — Tidsskrift 



for historisk Botanik, Bd. I, 3-4 Hefte, 1921. 

 **) J. Lind, Apoteker C. Heerfordts Herbarier. — Botan. Tidsskr., Bd. 36, 1917. 



64 



